ПРИЈЕДЛОГ

 На основу члана 39. и 82. Закона о локалној самоуправи („Службени гласник Републике Српске“ број: 97/16, 36/19), члана 76. Статута Града Добој („Службени гласник Града Добој“ број: 1/17) и члана 128. Пословника о раду Скупштине Града Добој („Службени гласник Града Добој“ број: 1/17), Скупштина Града Добој на сједници одржаној септембра 2020. године донијела је

Одлуку

о допуни Одлуке о суфинансирању средстава за куповину 100 станова у сврху подстицања младих брачних парова на подручју Града Добој

I

 Одредбе тачке 2. подтачке 1. алинеје 7. Одлуке о суфинансирању средстава за куповину 100 станова у сврху подстицања младих брачних парова на подручју Града Добој („Службени гласник Града Добој“ број 8/19) допуњавају се на начин да се иза навода „у периоду од најмање 20 година“ додаје знак интерпункције „двотачка“ те додаје текст који слиједи и тачка :

 „ - проширењем породице на троје и више дјеце, брачни парови постају власници стамбених јединица у удјелу власништва по ½ (сваки од супружника има једнак удио у власништву) односно остварују право на продају стамбене јединице која је предмет ове Одлуке, у сврху куповине веће стамбене јединице по њиховом избору. Право на продају стамбене јединице, проширењем породице на троје и више дјеце, имају сви парови који су закључили нотарски овјерен уговор са Градом Добој у складу са Одлуком о суфинансирању средстава за куповину 100 станова у сврху подстицања младих брачних парова на подручју Града Добој, у свим јавним позивима.“.

 III

 Овлашћује се Градоначелник Града Добој, да са брачним паровима који остваре услов из тачке I ове Oдлуке, закључи анекс Уговора о преносу права на основу Одлуке о одобравању суфинансирања стамбене јединице, код овлаштеног нотара.

 IV

 Остале тачке Одлуке из тачке I остају непромијењене.

 V

 Ова Одлука ступа на снагу осмог дана од дана објављивања у „Службеном гласнику Града Добој“.

РЕПУБЛИКА СРПСКА

ГРАД ДОБОЈ

СКУПШТИНА ГРАДА ДОБОЈ

Број: 01-013- /20 ПРЕДСЈЕДНИК СКУПШТИНЕ

Датум: . 09. 2020. године Милош Букејловић, с.р.

ОБРАЗЛОЖЕЊЕ

 Правни основ за доношење ове Одлуке садржан је у одредбама члана 39. и 82. Закона о локалној самоуправи („Службени гласник Републике Српске“ број: 97/16, 36/19), којим одредбама је скупштинама јединица локалних самоуправа – општина и градова, додијељена надлежност органа који креира локалну политику и одлучује о имовини у форми општих аката, члана 76. Статута Града Добој и Пословника о раду Скупштине Града Добој (оба акта објављена у „Службеном гласнику Града Добој“ број: 1/17), којим одредбама су претходно наведене надлежности из Закона о локалној самоуправи додијељене Скупштини Града Добој.

 Одредбама Одлуке утврђено је како слиједи:

 Одредбе тачке 2. подтачке 1. алинеје 7. Одлуке о суфинансирању средстава за куповину 100 станова у сврху подстицања младих брачних парова на подручју Града Добој („Службени гласник Града Добој“ број 8/19) допуњене су критеријима располагања стеченом имовином у ситуацијама када дође до проширења породице.

 Разлози за доношење ове Одлуке садржани су у потреби Града да уреди реализацију основне Одлуке на начин да омогући прометовање стамбене јединице у строго утврђеним условима, односно у ситуацији проширења породице, односно да обезбиједи младим брачним паровима да својим породицима обезбиједе услове за боље становање.

 ОБРАЂИВАЧ ПРЕДЛАГАЧ

КАБИНЕТ ГРАДОНАЧЕЛНИКА ГРАДОНАЧЕЛНИК